CELEX: 32015R1365
Language: et
Date: 2015-04-30 00:00:00
Title: Komisjoni delegeeritud määrus (EL) 2015/1365, 30. aprill 2015, teadus- ja arendustegevuse kulude andmeedastusvormingu kohta (EMPs kohaldatav tekst)

8.8.2015   
            
            
               ET
            
            
               Euroopa Liidu Teataja
            
            
               L 211/1
            
         KOMISJONI DELEGEERITUD MÄÄRUS (EL) 2015/1365,
   30. aprill 2015,
   teadus- ja arendustegevuse kulude andmeedastusvormingu kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. mai 2013. aasta määrust (EL) nr 549/2013 Euroopa Liidus kasutatava Euroopa rahvamajanduse ja regionaalse arvepidamise süsteemi kohta, (1) eriti selle artikli 2 lõiget 5,
   ning arvestades järgmist:
   
               (1)
            
            
               Määrusega (EL) nr 549/2013 kehtestatud Euroopa arvepidamise süsteem (ESA 2010) on rahvamajanduse ja regionaalse arvepidamise süsteem, mis vastab liidu majandus-, sotsiaal- ja regionaalpoliitika vajadustele.
            
         
               (2)
            
            
               Võttes arvesse teadus- ja arendustegevuse olulist rolli majanduses, on välja töötatud täiendavad meetodid ning ühtlustatud ja võrreldavad vormingud teadus- ja arendustegevuse andmete edastamiseks Euroopa statistikasüsteemis, mis kujutab endast komisjoni (Eurostati) ning liikmesriikides Euroopa statistika arendamise, tegemise ja levitamisega tegelevate riiklike statistikaametite ja muude riiklike asutuste vahelist partnerlust.
            
         
               (3)
            
            
               Määruse (EL) nr 549/2013 A lisas esitatud metoodilisi eeskirju tuleb kohaldada teadus- ja arendustegevuse kulude registreerimisel kapitali kogumahutusena põhivarasse.
            
         
               (4)
            
            
               ESA 2010 sätestatud andmeedastusprogramm hõlmab iga-aastast teavet põhivara ning kapitali kogumahutuse kohta sellesse varasse. Selleks et rahvamajanduse arvepidamine oleks kvaliteetne, peaksid liikmesriigid komisjonile esitama kindlaksmääratud vormingus usaldusväärseid ja võrreldavaid andmeid,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Selleks et liikmesriigid edastaksid komisjonile (Eurostat) usaldusväärseid ja võrreldavaid andmeid rahvamajanduse arvepidamise teadus- ja arendustegevuse kulude kohta, kehtestatakse käesoleva määrusega nende andmete edastamisel kasutatav vorming.
   Artikkel 2
   Andmeedastusvorming
   Liikmesriigid edastavad komisjonile (Eurostat) andmeid kogumajanduse teadus- ja arendustegevuse kulude kohta järgmises vormingus:
   
               a)
            
            
               AN.1 171 g, teadus- ja arendustegevuse koguvarad;
            
         
               b)
            
            
               AN.1 171 g, teadus- ja arendustegevuse netovarad;
            
         
               c)
            
            
               P.51 g, AN.1171, teadus- ja arendustegevuse kapitali kogumahutus põhivarasse.
            
         Artikkel 3
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. augustist 2015 edastatavate andmete suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 174, 26.6.2013, lk 1.